Westminsterin palatsi

Westminsterin palatsi () eli parlamenttitalo on paikka, jossa Yhdistyneen kuningaskunnan parlamentin ylä- ja alahuone kokoontuvat. Palatsi sijaitsee Lontoossa Thamesin pohjoisrannalla, Westminsterin kaupunginosassa. Sen lähistöllä Whitehall-kadun tuntumassa on muitakin hallintorakennuksia.

Palatsin vanhin osa, Westminster Hall vuodelta 1097, on yhä olemassa. Alun perin palatsi toimi kuninkaallisena asuntona, mutta yksikään monarkki ei ole asunut siellä sitten 1500-luvun. Suurin osa nykyisistä rakenteista on peräisin 1800-luvulta, jolloin palatsia kunnostettiin sen vaurioiduttua pahoin tulipalossa vuonna 1834. Jälleenrakennustöiden suunnittelusta olivat vastuussa arkkitehdit Sir Charles Barry ja Augustus Welby Pugin. Rakennus on esimerkki uusgotiikasta rakennustaiteessa. Yksi palatsin tunnetuimmista piirteistä ja turistikohteista on sen kellotorni, jossa sijaitsee kuuluisa Big Ben -kello.

Palatsissa on yli tuhat huonetta, joista tärkeimmät ovat ylä- ja alahuoneen istuntosalit. Rakennuksessa on myös kirjastoja, ruokaloita, baareja ja kuntosaleja. Palatsi on tärkeä hallinnollisten tapahtumien kuten parlamentin avajaisten tapahtumapaikka. Westminsterin palatsi liitetään jopa niin läheisesti ylä- ja alahuoneeseen, että ”Westminsteriä” on alettu käyttää ”parlamentin” synonyymina. Muut parlamenttirakennukset sijaitsevat lähirakennuksissa, kuten Portculls Housessa ja Norman Shaw -rakennuksissa.

Westminsterin palatsi, Westminster Abbey ja St. Margaret's -kirkko muodostavat Unescon maailmanperintökohteen.

Lähteet

Aiheesta muualla 

 Westminsterin palatsi Yhdistyneen kuningaskunnan parlamentin sivuilla

Grade I -luokan rakennukset City of Westminsterissä
Parlamenttitalot
Unescon maailmanperintökohteet Yhdistyneessä kuningaskunnassa
Yhdistyneen kuningaskunnan parlamentti
Yhdistyneen kuningaskunnan palatsit
Yhdistyneen kuningaskunnan hallintorakennukset
Lontoon nähtävyydet
Seulonnan keskeiset artikkelit
1800-luvulla rakennetut hallintorakennukset